Patvirtinta

Lietuvos Respublikos Vyriausybės

2020 m. ....................... nutarimu Nr. ..........

**LIETUVOS SOCIALINIŲ TYRIMŲ CENTRO, LIETUVOS TEISĖS INSTITUTO IR LIETUVOS AGRARINĖS EKONOMIKOS INSTITUTO REORGANIZAVIMO į**

**Lietuvos SOCIALINIŲ MOKSLŲ centrą sujungimo būdu SĄLYGŲ APRAŠAS**

1. Lietuvos socialinių tyrimų centro, Lietuvos teisės instituto ir Lietuvos agrarinės ekonomikos instituto reorganizavimo į valstybinį mokslinių tyrimų institutą Lietuvos socialinių mokslų centrą sujungimo būdu sąlygų aprašas parengtas vadovaujantis Lietuvos Respublikos civilinio kodekso 2.99 straipsnio 1 dalimi, Lietuvos Respublikos darbo kodekso 51 straipsniu, Lietuvos Respublikos biudžetinių įstaigų įstatymo 14 straipsnio 6 dalimi ir Lietuvos Respublikos Vyriausybės 2019 m. gruodžio 4 d. nutarimu Nr. 1218 „Dėl sutikimo reorganizuoti Lietuvos socialinių tyrimų centrą, Lietuvos teisės institutą ir Lietuvos agrarinės ekonomikos institutą“.

2. Duomenys apie reorganizuojamus juridinius asmenis:

2.1. Lietuvos socialinių tyrimų centras:

2.1.1. pavadinimas – Lietuvos socialinių tyrimų centras;

2.1.2. teisinė forma – biudžetinė įstaiga;

2.1.3. buveinė – Vilnius, A. Goštauto g. 9;

2.1.4. juridinio asmens kodas – 302470037;

 2.1.5. pridėtinės vertės mokesčio mokėtojo kodas – Lietuvos socialinių tyrimų centras nėra PVM mokėtojas;

2.1.6. duomenys apie juridinį asmenį kaupiami ir saugomi Juridinių asmenų registre. Įregistravimo data – 2009 m. gruodžio 31 diena;

2.2. Lietuvos teisės institutas:

2.2.1. pavadinimas – Lietuvos teisės institutas;

2.2.2. teisinė forma – biudžetinė įstaiga;

2.2.3. buveinė – Vilnius, Ankštoji g. 1A;

2.2.4. juridinio asmens kodas – 111952785;

2.2.5. pridėtinės vertės mokesčio mokėtojo kodas – Lietuvos teisės institutas nėra PVM mokėtojas;

2.2.6. duomenys apie juridinį asmenį kaupiami ir saugomi Juridinių asmenų registre. Įregistravimo data – 1997 m. balandžio 11 diena;

2.3. Lietuvos agrarinės ekonomikos institutas:

2.3.1. pavadinimas – Lietuvos agrarinės ekonomikos institutas;

2.3.2. teisinė forma – biudžetinė įstaiga;

2.3.3. buveinė – Vilnius, A. Vivulskio g. 4A-13;

2.3.4. juridinio asmens kodas – 111952970;

2.3.5. pridėtinės vertės mokesčio mokėtojo kodas – LT119529716;

2.3.6. duomenys apie juridinį asmenį kaupiami ir saugomi Juridinių asmenų registre. Įregistravimo data – 1997 m. balandžio 8 d.

3. Reorganizavimo būdas – reorganizuojamų institutų – Lietuvos socialinių tyrimų centro, Lietuvos teisės instituto ir Lietuvos agrarinės ekonomikos instituto – reorganizavimas į valstybinį mokslinių tyrimų institutą Lietuvos socialinių mokslų centrą sujungimo būdu. Pasibaigiantys juridiniai asmenys – reorganizuojamos įstaigos: Lietuvos socialinių tyrimų centras, Lietuvos teisės institutas ir Lietuvos agrarinės ekonomikos institutas.

4. Po reorganizavimo veiksianti biudžetinė įstaiga valstybinis mokslinių tyrimų institutas – Lietuvos socialinių mokslų centras.

5. Iki 2020 m. lapkričio 30 d. inventorizuojami reorganizuojamų Lietuvos socialinių tyrimų centro, Lietuvos teisės instituto ir Lietuvos agrarinės ekonomikos instituto turtas ir atsiskaitymai.

6. Reorganizuojamo Lietuvos socialinių tyrimų centro turtas 2019 m. gruodžio 31 d. pagal finansinės atskaitomybės dokumentus – iš viso 232 487,38 eurų, iš šios sumos:

6.1. ilgalaikis materialusis turtas – 2 841,56 eurų;

6.2. ilgalaikis nematerialusis turtas – 0,00 eurų;

6.3. trumpalaikis turtas – 229 645,82 eurų:

6.3.1. atsargos – 10 461,32 eurų;

6.3.2. išankstiniai mokėjimai – 4 258,87 eurų;

6.3.3. per vienerius metus gautinos sumos – 97 363,53 eurų;

6.3.4. pinigai ir pinigų ekvivalentai – 117 562,10 eurų;

6.4. finansinis turtas – nėra.

7. Reorganizuojamo Lietuvos socialinių tyrimų centro lėšos 2019 m. gruodžio 31 d. – 117 562,10 eurų:

7.1. biudžeto lėšos – 0,00 eurų;

7.2. projektų įgyvendinimo lėšos (ES ir nacionalinėmis lėšomis vykdomų projektų lėšų likutis – 117 562,10 eurų).

8. Lietuvos socialinių tyrimų centro įsiskolinimas 2019 m. gruodžio 31 dieną:

8.1. debitorinis – 4 258,87 eurų;

8.2. kreditorinis – 87 323,83 eurų.

9. Reorganizuojamo Lietuvos teisės instituto turtas 2019 m. gruodžio 31 d. pagal finansinės atskaitomybės dokumentus – iš viso 502 420,39 eurų, iš šios sumos:

9.1. ilgalaikis materialusis turtas – 1 202,39 eurų;

9.2. ilgalaikis nematerialusis turtas – 1,01 eurų;

9.3. trumpalaikis turtas – 501 216,99 eurų:

9.3.1. atsargos – 10 569,31 eurų;

9.3.2. išankstiniai mokėjimai – 94 214,08 eurų;

9.3.3. per vienus metus gautinos sumos – 78 768,23 eurų;

9.3.4. pinigai ir pinigų ekvivalentai – 317 665,37 eurų;

9.4. finansinis turtas – nėra.

10. Reorganizuojamo Lietuvos teisės instituto lėšos 2019 m. gruodžio 31 d. – 317 665,37 eurų, iš šios sumos:

10.1. biudžeto lėšos – 0,00 eurų;

10.2. projektų įgyvendinimo lėšos (ES ir nacionalinėmis lėšomis vykdomų projektų lėšų likutis) – 317 665,37 eurų.

11. Reorganizuojamo Lietuvos teisės instituto įsiskolinimas 2019 m. gruodžio 31 dieną:

11.1. debitorinis – 94 214,08 eurų;

11.2. kreditorinis – 78 652,35 eurų.

12. Reorganizuojamo Lietuvos agrarinės ekonomikos instituto turtas 2019 m. gruodžio 31 d. pagal finansinės atskaitomybės dokumentus – iš viso 632 147,17 eurų, iš šios sumos:

12.1. ilgalaikis materialusis turtas –12 391,00 eurų;

12.2. ilgalaikis nematerialusis turtas – 662,03 eurų;

12.3. trumpalaikis turtas – 619 094,14 eurų:

12.3.1. atsargos – 1 755,88 eurų;

12.3.2. išankstiniai mokėjimai – 7 299,24 eurų;

12.3.3. per vienus metus gautinos sumos – 265 326,92 eurų;

12.3.4. pinigai ir pinigų ekvivalentai – 344 712,10 eurų;

12.4. finansinis turtas – nėra.

13. Reorganizuojamo Lietuvos agrarinės ekonomikos instituto lėšos 2019 m. gruodžio 31 d. – 344 712,10 eurų:

13.1. biudžeto lėšos – 0,00 eurų;

13.2. Ūkių apskaitos duomenų tinklo finansavimo Europos Komisijos lėšų likutis – 171 232,44 eurų;

13.3. projektų įgyvendinimo lėšos (ES ir nacionalinėmis lėšomis vykdomų projektų lėšų likutis – 173 479,66 eurų).

14. Lietuvos agrarinės ekonomikos instituto įsiskolinimas 2019 m. gruodžio 31 dieną:

14.1. debitorinis – 7 299,24 eurų;

14.2. kreditorinis – 265 326,92 eurų.

15. Lietuvos socialinių mokslų centras nuo 2021 m. sausio 1 d. perima Lietuvos socialinių tyrimų centro, Lietuvos teisės instituto ir Lietuvos agrarinės ekonomikos instituto teises ir pareigas.

16. Reorganizavimo metu papildomų teisių reorganizuojamų įstaigų valdymo ir kitiems organams, administracijos darbuotojams nesuteikiama.

 17. Po reorganizavimo veiksiančio Lietuvos socialinių mokslų centro savininko teises ir pareigas įgyvendina Lietuvos Respublikos švietimo, mokslo ir sporto ministerija (išskyrus atvejus, kai tai priklauso išimtinei Lietuvos Respublikos Vyriausybės kompetencijai).

18. Pasibaigus reorganizavimui, reorganizuotų įstaigų antspaudai pagal pasirašytus turto ir dokumentų perdavimo ir priėmimo aktus teisės aktų nustatyta tvarka sunaikinami.

19. Reorganizavimo metu užtikrinamas reorganizuojamų institutų veiklos tęstinumas, uždavinių, funkcijų ir įsipareigojimų vykdymas, darbuotojų socialinė apsauga.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_